Oslo 06.06.2011

**Kristin Dahle blir direktør for Scandic Vulkan**

Kristin Dahle, er ansatt som hotelldirektør for Scandics nye storsatsning på Vulkan i Oslo. Hotellet som åpner i september 2011 inngår i den nye bydelen som nå tar form mellom Grünerløkka og St.Hanshaugen.

Kristin har vært regionsdirektør for Nord-Amerika i Innovasjon Norge i New York siden januar 2007.  
Hun har bred erfaring innen markedsføring, og har hatt ledende stillinger innen flere bransjer. Hun sluttet i sin stilling som Vice-President i Riche / Sturehof AB i Stockholm for å starte på New York-kontoret til Innovasjon Norge.  
Før dette Kristin har 10 års erfaring fra ulike stillinger innen markedsføring og ledelse, primært i amerikanske selskaper som Bristol Myers Squibb-, Gillette og Eastman Kodak Company.

- Vi er utrolig glad for å ha fått Kristin med på laget. Hun har en unik internasjonal kompetanse, som vi vil dra nytte av i stor grad når vi åpner nettopp Scandic Vulkan. Hotellet er Scandics første *storyhotell,* et hotell som ikke fylles av kjente ikonmøbler, men av de gode historiene og et særegent design. Hotellet blir verdifullt tilskudd til vår norske portefølje i Norge, og Kristin vil fylle dette hotellets direktørsko helt perfekt. sier Svein Arild Steen-Mevold, landssjef for Scandic Norge.

- Når Scandic Vulkan åpner i september, blir det totalt 20 Scandic-hotell i Norge. Scandic Stavanger Forus åpner bare en drøy måned før, i juli, med 240 rom, midt i hjertet av Forus ved Stavanger. I tillegg har byggingen av Scandic Fornebu startet, hotellet som vil ha en unik beliggenhet ved sjøen på Fornebulandet, vil åpne i tredje kvartal 2012, legger Steen-Mevold til.

Scandic Vulkan vil ha 149 rom, bar og restaurant. I tillegg til hotellets 2 møterom, vil Scandic Vulkan sammen med Fabrikken og Dansens Hus, ha mulighet til å huse større event og kongresser på det nye Vulkan-området. Området har, i tillegg til hotellet, Fabrikken og Dansens Hus, kontorer og leiligheter i tillegg til en helt ny mathall som antas å stå ferdig neste år.

**For mer informasjon og intervjuer, kontakt:**Svein Arild Steen-Mevold, administrerende direktør i Scandic Norge, Telefon: 951 79 390 Kristine Schaug, Presseansvarlig Scandic Norge, Telefon: 905 02 778